भुवनेश को गुमराह कर बेची थी लाखों की जमीन
भास्कर संवाददाता| बांसवाड़ा
वागड़क्रेडिट एंड इंवेस्टमेंट सोसायटी के मृतक संचालक भुवनेश जैन को सोसायटी की एक जमीन की खरीदी में गुमराह किया गया। लाखों की जमीन में धोखाधड़ी का जब भुवनेश को पता चला तो उनकी उनके भाई राजेश से खींचतान तक हुई। इसी जमीन के सौदे के बाद से भुवनेश वह काफी तनाव में रहने लगे थे। यह खुलासा किया है सोसायटी के निवेशकों और ग्राहकों की ओर से निवेश राशि लौटाने को लेकर बनाई गई संघर्ष समिति ने।
समिति के अध्यक्ष ने मानसिंह सौलंकी बताया कि सोसायटी ने ग्राहकों की राशि को वागड़़ भवन, वागड कॉप लेक्स, माहीडैम स्कूल, भूंगड़ा स्थित 25 बीघा जमीन, ऋषिकुंज स्थित जमीन जैसी जगहों पर निवेश किया। जिसमें ऋषिकुंज की लाखों की कीमत की जमीन का सौदा भुवनेश के भाई और सोसायटी के संरक्षक राजेश जैन ने हलदर विकास के डायरेक्टर के साथ मिलकर कर दिया। जिसका पता भुवनेश को पता लगने पर दोनों के बीच रुपयों को लेकर बहस भी हुई थी। अध्यक्ष मानसिंह ने बताया कि अगर राजेश वह रुपए दे दे तो निवेशकों की राशि लौटाई जा सकती है।
गौरतलब है कि वागड़ क्रेडिट एंड इंवेस्टमेंट सोसायटी के संचालक भुवनेश जैन ने पिछले दिनों सुसाइट कर लिया था। जिसके बाद से निवेशकों की निवेश राशि को लेकर चिंता बढ़ गई है। इस मामले में निवेशकों की ओर से सोसायटी के प्रबंधकों पर धोखाधड़ी का केस भी दर्ज करवाए गए हैं। पत्र में सचिव इनायत मोहम्मद, कोषाध्यक्ष जितेंद्र कलाल, मिलन व्यास, कमल पाठक, राजसिंह, प्रभूलाल त्रिवेदी, राजेश पंचाल, ललित पाटीदार, प्रदीप टेलर आदि के हस्ताक्षर हैं।
hin_Deva bho_Deva hin_Deva hin_Deva hin_Deva